મધ્યપ્રદેશના ગ્વાલિયરમાં 25મી ડિસેમ્બરે ગરીબ બ્રાહ્મણ પરિવારમાં તેમનોે જન્મ થયો હતો. તેમના પિતા કૃષ્ણ બિહારી વાજપેયી હિંદી, સંસ્કૃત અને અંગ્રેજી – ત્રણે ભાષાઓના વિદ્વાન હતા. જેને કારણે અટલજી બાળપણથી જ વકતૃત્વકળામાં નિપુણ બની ગયા હતા. શાળાનું શિક્ષણ પ્રાપ્ત કર્યા બાદ તેમણે રાષ્ટ્રીય સ્વયંસેવક સંઘના શાખા પ્રભારી તરીકે કમગીરી બજાવી હતી. તેમણે ગ્વાલિયર કોલેજમાં અભ્યાસ કરીને સ્નાતકની પદવી હાંસલ કરી હતી. કાનપુરની ડીએવી કોલેજમાં અબ્યાસ કરીને તેમણે અનુસ્નાતકની ુપદવી લીધી હતી. અટલજીએ એમના કોલેજકાળમાં જ કવતિાઓ લખવાનો આરંભ કર્યો હતો. કેલેજનો અભ્યાસ પૂર્ણ કરીને તેમણે થોડા સમય માટે પત્રકાર તરીકે કાર્ય કર્યુ હતું. પત્રકારત્વ છોડીને તેઓ રાજકારણમાં પ્રવેશ્યા હતા. રાજકારણમાં ગળાડૂબ રહેવા છતાં સાહિત્ય વાંચન અને કવિતા લેખનની કલ- પ્રવૃત્તિ તેઓ સતત કરતા રહયા હતા. 1951માં ભારતીય જનસંઘ પક્ષની સ્થાપના થઈ હતી. જના ઘડતરમાં શ્યામાપ્રસાદ મુકરજી સાથે અટલજીએ પણ મહત્વની ભૂમિકા નિભાવી હતી. વાજપેયીજીએ એમની રાજકીય કારકિર્દીનો પ્રા્રરંભ 1952માં લખનઉ લોકસભાની બેઠક માટે ચૂંટણી લડીને કર્યો હતો. એ ચૂંટણીમાં તેમનો પરાજય થયો હતો. ત્યારબાદ 1957માં ઉત્તરપ્રદેશના બલરામપુરની સંસદીય બેઠક માટે તઓ જનસંધના ઉમેદવાર તરીકે ચૂંટણી લડ્યા હતા. જેમાં તેમનો વિજય થયો હતો. 1957થી 1977 સુધી અટલજી ભારતની ર્સંસદમાં જનસંઘ પક્ષના સંસદીય નેતા રહયા હતા. 1977માં જનતા પક્ષની મોરારજી દેસાઈના નેતૃત્વવાળી કેન્દ્રીય સરકારમાં તેમણે વિદેશપ્રધાન તરીકે કામગીરી બજાવી હતી.